244 



másnap reggelre csak a kerekrevágott levéldarabokkal való befe- 

 dés marad hátra. 



Az idei nyár vidékünkön igen száraz, esőtlen volt és csak 

 július második felében kapott a talaj annyi esőt, hogy a tarló ki- 

 zöldülhetett — a Megachilék nagy örömére. Ez időben alig láttam 

 állataimat, mert a fé szeképitést már igen korán reggel kezdték és 

 végezték, egész napon át pedig az eleséghordással voltak elfoglalva. 



Ezek előrebocsátása után legyen szabad ez érdekes rovarok 

 építési technikájával kissé részletesebben foglalkoznom és a Me- 

 gachile-fészkeknek egy igen szép példányát bemutatnom. 



A csőüreg, melyet a Megachile otthonul választ, vagy vala- 

 mely, fában élő rovartól rágott elhagyott folyosó, vagy függélyes 

 akna a földben, péld. a Lycosa-pók lakatlan csöve, vagy végre e 

 czélra alkalmas növények szárainak, leveleinek csőüregei. Való- 

 színű, hogy az építőanyag és a hely megválasztása a különböző 

 fajokra nézve jellemző. így nem rég olvastam, hogy egyikök a 

 cséplőgép faburkolatában akáczfalevelekből készítette fészkét ;*) ne- 

 kem birtokomban van a Megachile centuncularis egy fészke rózsa- 

 levelekből hagymaszárban, a Megachile genalis-é málnalevelekből 

 ugyancsak hagymaszárban. Az orgonabokor (Syringa) levelein több, 

 előttem egészen ismeretlen fajú Megachile-példányt fogtam el olló- 

 zás közben. Ezeket Mocsáry Sándor úr volt szíves meghatározni ós 

 őket a Megachile leucomalla Gerst. fajnak találta, mely eddig csak 

 Görögországból és Budapestről ismeretes. 



Végül birtokomban van egy juharfa (Acer campestre) leve- 

 lekből szintén hagymaszárban készült fészek, melynek lakói csak a 

 tavaszt várják, hogy kibújhassanak. Vannak fajok, melyek a nyirfa 

 lehámló vékony héját dolgozzák fel; — szóval a változatosság 

 igen nagy. 



A mi már most az építés módját ós rendszerét illeti, ezt rövi- 

 den a következőkben ismertetem. Az iy 2 — 2V 2 négyszög centimé- 

 ternyi levéldarabokból a kis méh a csőüregben gyüszfíalakú sejteket 

 épit, még pedig úgy, hogy a függélyesen elhelyezett sejt felül 

 nyilt, a fenék pedig ugyanazon levéldarabok alsó részének behajtása 

 által jő létre, melyek a henger oldalát képezik. Ha netalán tágabb 

 volna a csőüreg, mint azt a sejt méretei megkívánják, akkor a fe- 

 lesleget kellő mennyiségű levéldarabokkal tölti ki. Egy-egy gyűszű- 

 sejt hossza, illetőleg magassága l'/ 2 — 2 cent., átmérője 9 — 10 mill. 



*) Természettudományi Közlöny. XVI. köt. 346 és 390. 1. 



